TEKS UCAPAN YBHG. DATO' SRI AZIZAN BIN AHMAD KETUA SETIAUSAHA KEMENTERIAN SUMBER ASLI DAN ALAM SEKITAR DI MAJIS PERHIMPUNAN SETIA 1NRE TARIKH : 29 JULAI 2016 ( JUMAAT ) TEMPAT : DEWAN BAIDURI Terima kasih Saudara/ri Pengacara Majlis. YB DATO SRI DR. HAJI WAN JUNAIDI BIN TUANKU JAAFAR, Menteri Sumber Asli dan Alam Sekitar dan YBHG. DATIN SRI FEONA SIM YB DATUK IR. HAJI HAMIM BIN SAMURI, Timbalan Menteri Sumber Asli dan Alam Sekitar dan YBHG. DATIN HAJJAH ASIAH BINTI MOHD NOOR; YBHG. DATO' DR. NADZRI BIN YAHYA Timbalan Ketua Setiausaha (Pengurusan Sumber Asli) YBHG. DATO' SR DR. AZIMUDDIN BIN BAHARI Timbalan Ketua Setiausaha (Pengurusan Alam Sekitar) YBHG. DATO'-DATO KETUA-KETUA PENGARAH Jabatan-Jabatan di bawah NRE Setiausaha-Setiausaha Bahagian Rakan-Rakan Media Tuan-tuan dan Puan-Puan para hadirin sekalian. 1
ASSALAMUALAIKUM WARAHMATULLAHI WABARKATUH DAN SALAM 1NRE 1. Terlebih dahulu marilah kita bersama-sama mengucapkan kesyukuran ke hadrat Allah SWT kerana dengan limpah serta kurniaNya dapat kita bersama-sama di Majlis Perhimpunan Setia 1NRE ini. Saya juga ingin mengambil kesempatan di sini untuk mengucapkan ribuan terima kasih kepada semua jawatankuasa yang terlibat dalam menjayakan majlis ini yang saya anggap amat penting untuk warga NRE secara keseluruhan. 2. Majlis Perhimpunan Setia 1NRE ini menggabungkan tiga (3) program secara serentak iaitu Perhimpunan Bulanan, Majlis Setahun Pentadbiran Yang Berhormat Menteri dan juga Majlis Apresiasi Pesara Tahun 2015 dan Tahun 2016 NRE yang pada hemat saya merupakan satu majlis yang cukup bermakna kepada seluruh warga NRE. 3. Masa berlalu begitu pantas, sama ada kita sedari atau tidak, sebenarnya sudah genap setahun kita di bawah Kepimpinanan Yang Berhormat Dato Sri Menteri. Dalam tempoh tersebut, banyak pencapaian dan kejayaan yang membanggakan telah dikecapi yakni kejayaan Yang Berhormat Menteri memuktamadkan beberapa perkara penting yang antaranya adalah seperti berikut: i) Akta Pengambilan Tanah; ii) Akta Kanun Tanah Negara; iii) Akta Hak Milik Strata; iv) Rang Undang-Undang Institut Penyelidikan Perhutanan Malaysia 2
(FRIM) v) Rang Undang-Undang Sumber Air Negara ( RUU SAN ); dan vi) Lain-lain lagi. Yang Berhormat Dato Sri, Dato'-Dato' dan para hadirin yang dihormati sekalian, 4. Dalam konteks ini, saya sangat terharu dan berbangga apabila melihat kesungguhan Yang Berhormat Menteri menggunakan pendekatan beliau untuk berjumpa sendiri dengan pihak terbabit sehingga berjaya memuktamadkan perkara-perkara penting tersebut yang sudah sekian lama tertangguh demi kepentingan dan kesejahteraan rakyat di Negara ini. 5. Dalam hal ini juga, saya berpendapat bahawa kesungguhan dan cara kerja beliau boleh kita jadikan sebagai teladan dan pedoman supaya tidak mudah berputus asa dalam membuat sesuatu perkara yang boleh diibaratkan seperti " Kalau Mahu Seribu Daya, Tidak mahu seribu Dalih " dan " Alang-alang Menyeluk Pekasam, Biar Sampai Ke Pangkal Lengan". Kejayaan-kejayaan dan pencapaian Yang Berhormat Menteri telah kita zahirkan dalam sebuah Buku berjudul " Melakar Kejayaan YB Dato Sri Dr Haji Wan Junaidi Tuanku Jaafar Menteri Sumber Asli dan Alam Sekitar 2016 ". Yang Berhormat Dato Sri, Dato'-Dato' dan para hadirin yang dihormati sekalian, 3
6. Dalam pada itu, kepekaan dan keprihatinan Yang Berhormat Menteri terutamanya kepada setiap Jabatan/Agensi di bawah NRE, Pegawai-pegawai dan kakitangan di Jabatan/Agensi berkenaan dapat dilihat apabila setiap Jabatan/Agensi di bawah NRE diminta untuk mengadakan Perhimpunan Bulanan secara bergilir. Ini membuktikan beliau seorang yang mementingkan hubungan silaturahim yang membawa kepada kejelekitan hubungan termasuklah antara Jabatan/Agensi di bawah NRE agar sentiasa terpelihara yang secara tidak langsung mewujudkan suasana harmoni, rasa dipunyai dan saling bekerjasama dalam kalangan semua jabatan/agensi terlibat. Langkah tersebut bertepatan dengan semangat kerjasama berpasukan selaras dengan semangat 1NRE yang sering kita war-warkan ke arah mencapai visi dan misi secara kolektif. 7. Pada hakikatnya, saya dan warga NRE berasa sangat bertuah dapat bekerja di bawah pimpinan Yang Berhormat Menteri berikutan halatuju yang di bawa beliau sepanjang menerajui NRE sangat jelas sejajar dengan visi dan misi kementerian ini ke arah melestarikan sumber asli dan alam sekitar. Di samping itu, kita warga NRE juga berasa amat bangga apabila banyak program yang diterajui Yang Berhormat Menteri menjurus kepada program yang berorientasi dan berpaksikan kepada kesejahteraan rakyat. Pendek kata, program- program yang dilaksanakan oleh kementerian ini amat signifikan dengan keperluan dan kehendak rakyat di Negara ini. 8. Justeru itu, saya mewakili warga NRE dan Jabatan/Agensi di bawah NRE berikrar akan menyokong dan memberi taat setia kepada kempimpinan Yang Berhormat Menteri dalam memastikan setiap dasar 4
yang telah ditetapkan dilaksanakan secara menyeluruh bagi memastikan visi, misi dan objektif kementerian ini dicapai dan seterusnya membawa kebajikan demi kesejahteraan rakyat secara keseluruhannya. Yang Berhormat Dato Sri, Dato'-Dato' dan para hadirin yang dihormati sekalian, 9. Bagi menghargai jasa, pengorbanan dan sumbangan bekas Pegawai/Anggota NRE dan Jabatan/Agensi di bawah NRE yang pula, satu Majlis Apresiasi Pesara Tahun 2015 dan Tahun 2016 NRE turut diadakan pada hari ini. Sempena Majlis Apresiasi ini, seramai 27 orang Pesara warga NRE dan Jabatan/Agensi terlibat bagi Tahun 2015 manakala seramai 12 orang Pesara warga NRE dan Jabatan/Agensi lagi terlibat untuk Tahun 2016. Majlis ini diharap dapat menjadi motivasi dan pendorong kepada Pegawai dan anggota di NRE dan Jabatan/Agensi di bawahnya yang masih berkhidmat untuk terus berusaha dengan lebih gigih dalam mencapai aspirasi kerajaan secara berterusan. 10. Saya juga ingin menyeru warga NRE dan Jabatan/Agensi di bawah NRE supaya sentiasa bekerja bersungguh-sungguh, berganding bahu dan bekerja erat dengan Yang Berhormat Menteri serta menyokong segala usaha yang dilaksanakan oleh beliau demi kecemerlangan NRE. Tahniah! sekali lagi diucapkan kepada Yang Berhormat Menteri kerana telah berjaya memimpin, membimbing, menjadi sumber inspirasi, memotivasi, memberi tunjuk ajar dan menjadi panduan kepada kita semua dalam mengharungi cabaran-cabaran yang dihadapi oleh NRE. 5
Yang Berhormat Dato Sri, Dato'-Dato' dan para hadirin yang dihormati sekalian, 11. Saya juga menaruh harapan yang tinggi dan mendoakan supaya semua warga NRE dan Jabatan/Agensi di bawah NRE akan terus cemerlang di bawah kepimpinan dan teraju Yang Berhormat Menteri untuk tahun-tahun berikutnya. Saya amat komited dan percaya sekiranya kita sentiasa bekerja dalam satu pasukan serta sentiasa berganding bahu dalam melaksanakan amanah yang diberikan, tidak mustahil semua cabaran yang mendatang mampu kita tanggani bersama dengan lebih baik. 12. Akhir kata, saya ingin mengambil kesempatan di sini untuk mengucapkan " Terima Kasih Yang Berhormat Menteri " kerana telah membawa NRE ke tahap yang lebih cemerlang dan lebih dikenali pada hari ini. Semoga Yang Berhormat Menteri terus dikurniakan kesihatan yang baik dan sentiasa gembira bersama keluarga tercinta. WABILLAHITAUFIK WALHIDAYAH WASALAMUALAKUM WARAHMATULLAHI WABARAKKATUH Sekian, terima kasih. 6